આ પહેલાં ભારતી સ્ટાર વેઈટલિફ્ટર સંજીતા ચાનૂએ ૫૩ કિલોની કેટેગરીમાં ગોલ્ડ જીત્યો હતો. વેઈટલિફ્ટિંગમાં ભારતને આ બીજો ગોલ્ડ મળ્યો હતો. ગુરુવારે પહેલાં જ દિવસે મીરાંબાઈ ચાનુએ ભારતને પહેલો ગોલ્ડ અપાવ્યો હતો. ભારત હવે મેડલ ટેલીમાં ત્રીજા સ્થાને પહોંચી ગયો છે. સંજીતાએ કુલ ૧૯૨ કિલો વજન ઉઠાવ્યું હતું. સંજીતાએ સ્નેચમાં ૮૪ કિલો વજન ઉઠાવ્યું હતું જે આ ગેમનો રેકોર્ડ છે. બીજી તરફ ક્લીન એન્ડ જર્કમાં તેણે ૧૦૮ કિલો વજન ઉઠાવ્યું હતું. આ સાથે તેણે કુલ ૧૯૨ કિલો વજન ઉઠાવીને ભારતને ગોલ્ડ અપાવ્યો હતો. પપૂઆ ન્યૂ ગિનીની લાઉ ડિકા તાઉએ ૧૮૨ કિલો સાથે સિલ્વર જ્યારે કેનેડાની રચેલ લેબ્લાંગે ૧૮૧ કિલો સાથે બ્રોન્ઝ મેડલ જીત્યો હતો.